Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4105

1. Az üzemeket csak olyan helyre szabad telepíteni: 1.1. amely az Országos Építésügyi Szabályzatban az állati fehérje gyártására közölt előírásoknak és az általános, távlati településrendezési tervnek megfelel, 1.2. ahol a technológiához, tisztogatáshoz, fertőtlenítéshez és a dolgozók tisztálkodásához elegendő mennyiségű víz rendelkezésre áll, 1.3. ahol a szennyvizek vízügyi, közegészségügyi, állategészségügyi és környezetvédelmi szempontból megfelelően elvezethetők és elhelyezhetők, 1.4. ahol annak működése a levegőtisztaság-védelmi követelményeknek megfelel. 1.5. A nagy fertőzési veszélyt jelentő anyagok feldolgozója nem lehet a vágóhidakkal azonos telken, kivéve ha a vágóhídtól teljesen elkülöníthető és csak a vágóhídon keletkezett anyagot dolgoz fel. II. Épületek elrendezése 2. 2.1. Az üzemhez tartozó területet emberek és kóbor állatok behatolását gátló, 180 cm magas zárt kerítéssel be kell keríteni. 2.2. Az üzemhez tartozó terület be nem épített részeit gyepesíteni és fásítani kell. 3. 3.1. Az üzem területét egymástól teljesen elkülönített tiszta és szennyezett övezetre kell osztani. A két övezet közötti személy- anyag- és járműforgalmat meg kell akadályozni. 3.2. Szennyezett övezet létesítményei:

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes